L 325/64 Jurnalul Oficial al Uniunii Europene 11.12.2009 DECIZIA DE PUNERE ÎN APLICARE A CONSILIULUI din 7 decembrie 2009 de autorizare a Republicii Slovenia în vederea aplicării unei măsuri de derogare de la articolul 167 din Directiva 2006/112/CE privind sistemul comun al taxei pe valoarea adăugată (2009/939/UE) CONSILIUL UNIUNII EUROPENE, având în vedere Tratatul privind funcţionarea Uniunii Europene, având în vedere Directiva 2006/112/CE (), în special articolul 395 alineatul (1), având în vedere propunerea Comisiei, întrucât: (1) Republica Slovenia (denumită în continuare Slovenia) a fost autorizată, prin Decizia 2007/133/CE a Consi- liului (?), prin derogare de la articolul 167 din Directiva 2006/112/CE, să amâne naşterea dreptului de deducere a taxei pe valoarea adăugată (TVA) până în momentul efec- tuării plății către furnizorul de bunuri sau prestatorul de servicii, pentru persoanele impozabile care aplică un regim opțional potrivit căruia, în conformitate cu articolul 66 litera (b) din directiva menţionată, TVA pentru livrările de bunuri și prestările de servicii ale acestora devine exigibilă în momentul în care sunt încasate plățile (denumit regimul contabilității de casă). Pentru a beneficia de acest regim, cifra de afaceri anuală a acestora nu trebuie să depășească 208 646 EUR. (2) Slovenia a solicitat autorizarea de a prelungi această măsură specială de derogare prin scrisorile înregistrate la Secretariatul General al Comisiei la 23 și 31 iulie 2009. Slovenia a solicitat, de asemenea, posibilitatea de a majora plafonul cifrei de afaceri anuale pentru acest regim până la 400 000 EUR. (3) În conformitate cu articolul 395 alineatul (2) din Directiva  2006/112/CE, prin  scrisoarea din 25 septembrie 2009, Comisia a transmis celorlalte state membre  solicitarea Sloveniei. Prin scrisoarea din 29 septembrie 2009, Comisia a informat Slovenia că dispune de informațiile pe care le consideră necesare pentru evaluarea solicitării. ( Regimul contabilității de casă este un regim simplificat și opțional dedicat micilor întreprinderi care nu beneficiază de scutirea de la plata taxei. Regimul permite acestor persoane impozabile să aplice o regulă simplă, bazată pe data plății cheltuielilor lor în amonte şi pe data opera- țiunilor lor în aval, pentru a determina în ce moment trebuie să îşi exercite dreptul de deducere a TVA, respectiv să plătească taxa la Trezorerie. Acest regim constituie, prin urmare, pentru aceste persoane impo- () JO L 347, 11.12.2006, p. 1. () JO L 57, 242.2007, p. 12. zabile, o măsură de simplificare care poate, în plus, să le ofere un avantaj de trezorerie. (5) La 28 ianuarie 2009, Comisia a prezentat o propunere de directivă care vizează  modificarea Directivei 2006/112/CE în ceea ce priveşte normele privind facturarea, care permite, de asemenea, ca statele membre să amâne naşterea dreptului de deducere a TVA până în momentul efectuării plății către furnizorul de bunuri sau prestatorul de servicii, pentru persoanele impozabile a căror cifră de afaceri anuală nu depăşeşte un plafon stabilit de statele membre până la 2 000 000 EUR şi care beneficiază, astfel, de un regim opţional potrivit căruia TVA aferentă operațiunilor lor nu devine exigibilă decât atunci când acestea încasează plățile. (6)  Măsura specială de derogare solicitată nu afectează suma veniturilor din TVA la bugetul Sloveniei în stadiul consumului final şi nu are nicio implicație pentru resursele proprii ale Uniunii care provin din TVA, ADOPTĂ PREZENTA DECIZIE: Articolul 1 Prin derogare de la articolul 167 din Directiva 2006/112/CE, Slovenia este autorizată să amâne naşterea dreptului de deducere a taxei pe valoarea adăugată (TVA) în ceea ce privește persoanele impozabile menționate la al doilea paragraf până în momentul efectuării plății către furnizorul de bunuri sau prestatorul de servicii. Persoanele impozabile vizate trebuie să fi optat pentru un regim în aplicarea căruia TVA aferentă livrărilor lor de bunuri şi pres- tărilor lor de servicii devine exigibilă în momentul în care acestea încasează plățile. Potrivit acestui regim, cifra lor de afaceri anuală trebuie să nu depășească 400 000 EUR. Articolul 2 Prezenta decizie se aplică începând de la 1 ianuarie 2010 până la data intrării în vigoare a unei directive care autorizează statele membre să amâne naşterea dreptului la deducerea TVA până în momentul efectuării plății către furnizorii de bunuri sau pres- tatorii de servicii, pentru persoanele impozabile a căror cifră de afaceri anuală nu depășeşte un anumit plafon și care beneficiază, astfel, de un regim opţional în aplicarea căruia taxa aferentă furnizărilor de bunuri şi prestărilor de servicii de către acestea devine exigibilă în momentul în care acestea încasează plățile. În orice caz, prezenta decizie se aplică până cel târziu la 31 decembrie 2012.